b'\n_START_ARTICLE_\nM\xc3\xa6rs\n_START_PARAGRAPH_\nEt m\xc3\xa6rs er en platform af tr\xc3\xa6 monteret p\xc3\xa5 undermasten af et fuldrigget sejlskib. M\xc3\xa6rset er som regel halvrundt fortil. M\xc3\xa6rset sidder lige over, hvor vantet er fastgjort. Det kan benyttes som udkigspost og p\xc3\xa5 orlogsskibe posteredes ofte marinere der, der skulle beskyde fjendtlige skibes d\xc3\xa6k under n\xc3\xa6rkamp. Inde ved masten var ofte et hul, soldaterhullet, hvor marinerne bekvemt kunne krybe igennem. De rigtige matroser kravlede i stedet ad et ekstra net over yderkanten af m\xc3\xa6rset, hvorved de kravlede med ryggen nedad. P\xc3\xa5 nogle gamle skibe (og p\xc3\xa5 hvalfangere) havde m\xc3\xa6rset form som en kurv._NEWLINE_Motorskibe kan ogs\xc3\xa5 have et m\xc3\xa6rs p\xc3\xa5 masten.'